Elisabeth Isa vastasi tiedusteluihin aina nopeasti. Hän lähetti etukäteen tietoa lähialueen palveluista ja nähtävyyksistä. Lisäksi hän soitti pariin otteeseen ennen lähtöämme ja oli tavoitettavissa myös matkamme aikana. Hän oli aina ystävällinen, auttavainen ja miellyttävä.

Villa, allas ja piha-alue vastasivat kuvausta. Tyylikästä designia, viihtyisä allasalue ja kaunis suuri piha, jossa oli oliivi-ja hedelmäpuita sekä kukkia ja havupuita. Piha-alueella oli läpi koko päivän sekä aurinkoisia että varjoisia alueita, mikä oli erittäin hyvä. Yläkerran terassi oli suuri, tarjosi mahdollisuuden niin oleskeluun, leikkimiseen kuin ruokailuunkin. Illallisen sai nauttia tähtitaivaan alla kaskaiden laulua kuunnellen!

Avainten saamisen ja luovutuksen kanssa oli sählinkiä, mikä oli hieman stressaavaa. Lisäksi sähköjen ja jääkaapin kanssa oli hieman ongelmia alussa, mutta ne saatiin onneksi korjattua. Keittiössä ei ollut kahvinkeitintä eikä ilmastointi toiminut siellä (lämpötila nousi yli +35 asteen), mutta ne olivat pienehköjä puutteita.

Kaiken kaikkiaan erittäin positiivinen kokemus kauniissa ympäristössä ja hyvin toimivassa villassa!